Kommentoi tuotteen Fender Squier Affinity Series Telecaster Butterscotch Blonde -sähkökitara arvostelua – Verkkokauppa.com
Tuote 44510
Fender Squier Affinity Series Telecaster Butterscotch Blonde -sähkökitara
Affinity-sarjan Telecaster on varustettu tyylillä ja rikkaalla äänimaailmalla. Monipuolisesta värivalikoimasta löytyy varmasti omaan tyyliin sopiva kitara. Erittäin hyvä valinta aloittelevalla soittajalle. Taattua Fender Squier -laatua hyvällä hinnalla.
Kaula: Vaahtera Modern "C" shape
Todellakin vastinetta rahalle!
Muutamia halpiskitaroita omistaneena uskalsin ostaa tämänkin, nykyisten Squierien laatu on hyvä. Silti suhtauduin varauksella netistä löytyviin, varsin ylistäviinkin arvioihin.
Niinpä oli ilo havaita ostamani yksilö erittäin hyväksi soittimeksi hintaansa nähden. Tehdaskielet soivat kirkkaalla saundilla, ja ne viritettyäni huomasin intonaation olevan kohdallaan. Kielet eivät särise vaikka ovat tosi matalalla. Vire pysyy vähintään riittävän hyvin.
Kaula tuntuu hyvältä, nauhojen päät eivät ole täysin sileät, mutta en tunne tarvetta niitä hioakaan. Taattuun teletyyliin ylimillekin nauhoille on helppo päästä. kaiken kaikkiaan helpoosoittoinen ja nopea otelauta.
Soitin painaa riittävästi tuntuakseen oikealta työkalulta, eikä muutenkaan näytä halvalta tai lelulta. Väri melkolailla sama luonnossa kuin kuvissa, ehkä himpan tummempi.
Arvostan kitaroissa erikseen säädettäviä tallapaloja, Telecasterpuristit haluavat tietysti kolmiosaisen tallan, eikä tämä malli heille ole muutenkaan suunniteltu, sillä kieliä ei pujoteta rungon läpi. Vaikutus sustainiin mielestäni vähäinen.
Mikit hoitavat tehtävänsä, itselleni ainakin riittävät. Moddaus suht helppoa jos haluaa hifistellä, ja hinnaltaan tämä malli on omiaan rakentelulle, tosin itse en menisi toimivaa kokonaisuutta sorkkimaan.
Laatuvaihtelusta valmistussarjoissa ei ole tietoa, kohdalleni osui mainio yksilö jonka perusteella voin lämpimästi suositella Affinity Telecasteria sekä aloittelijoille että edistyneemmille soittajille.
blckgrshill 15.10.2019